Maca ilaq ad iheggi tiweltin (conditions) ara yeǧǧen yal anelmad ad d-yessenfali ɣef usnulfu-ines. Tazwara, ilaq ad d-yebnu assaɣ igerrzen d yinelmaden-is, ad d-yelhu yid-sen akken iwata, ad d-yissin amek ara yesseddu taneɣrit, ɣef waya ilaq ad d-yili wassaɣ yeǧhed s wadiwenni d umeslay gar-asen, leḥnana, taḍsa, rnu ɣer waya ilaq ad d-yaf tisudas d tarrayin (strategies) n uxeddim timaynutin, leqdicat yemgaraden i temsirin-ines akken ad d-yejbed tamuɣli n yinelmaden-is, wa ad tekkin deg leqdicat i d-yettheggi, anect-a yessishil-asen almad-nsen yesnernay daɣen timusniwin-nsen, ad d-yessekki inelmaden deg leqdicat yemxallafen akken ad d-ḥulfun fkan azal i yiman-nsen d yirmad-nsen, daɣen ad asenyessishel ambaddal n tmusniwin gar inelmaden s uxeddim n terbaɛt.